[pic] | EVROPSKA KOMISIJA |

Bruselj, 15.10.2010

COM(2010) 565 konč.

2010/0287 (NLE)

Predlog

SKLEP SVETA

o sklenitvi novega protokola, ki določa ribolovne možnosti in finančni prispevek, predvidene v Sporazumu med Evropsko skupnostjo in Zvezo Komori o partnerstvu v ribiškem sektorju

OBRAZLOŽITVENI MEMORANDUM

Komisija je na podlagi pooblastila, ki ji ga je dal Svet[1], z Zvezo Komori izvedla pogajanja za obnovo Protokola k Sporazumu med Evropsko skupnostjo in Zvezo Komori o partnerstvu v ribiškem sektorju z dne 6. oktobra 2006 . Po zaključku pogajanj je bil 21. maja 2010 parafiran nov protokol in spremenjen z izmenjavo pisem 16. septemra 2010. Zajema obdobje treh let z začetkom na dan sprejetja sklepa Sveta o podpisu in začasni uporabi navedenega protokola in po izteku veljavnega protokola oz. 31. decembra 2010.

Ta postopek se začenja hkrati s postopki v zvezi s sklepom Sveta o podpisu in začasni uporabi samega Protokola in uredbo Sveta v zvezi z razdelitvijo ribolovnih možnosti med državami članicami EU.

Komisija se je pri opredelitvi pogajalskega stališča med drugim oprla na rezultate naknadne ocene zunanjih strokovnjakov.

Glavni cilj Protokola k Sporazumu je določiti ribolovne možnosti za plovila Evropske unije glede na razpoložljive presežke in finančni prispevek, ki se ločeno plača v obliki pravic dostopa in pomoči sektorju.

Cilj je ohraniti sodelovanje med Evropsko unijo in Zvezo Komori, da se v interesu obeh pogodbenic vzpostavi partnerski okvir za razvoj trajnostne ribiške politike in odgovornega izkoriščanja ribolovnih virov v ribolovni coni Zveze Komori.

Novi protokol je v skladu z željo obeh pogodbenic po okrepitvi partnerstva in sodelovanju v ribiškem sektorju z vsemi razpoložljivimi finančnimi instrumenti. Zato se ponovno poudarja, da je treba vzpostaviti ustrezen okvir za spodbuditev naložb v sektorju in ovrednotenju proizvodnje priobalnega ribolova.

Skupni finančni prispevek iz Protokola v višini 1 845 750 EUR za celotno obdobje temelji na: a) letni referenčni tonaži 4 850 ton za 70 ladij, kar znaša letno 315 250 EUR, in b) podpori za razvoj sektorske ribiške politike v Zvezi Komori, kar znaša letno 300 000 EUR. Ta podpora je v skladu s cilji nacionalne ribiške politike.

Kar zadeva ribolovne možnosti, bo ribolov dovoljen 45 plovilom za ribolov tuna s potegalko in 25 plovilom s površinskim parangalom. Vendar bo te ribolovne možnosti mogoče zmanjšati ali zvečati glede na letne ocene stanja staleža, kar pomeni, da bo treba tudi ustrezno preračunati finančni prispevek.

Na podlagi tega Komisija predlaga Svetu, naj po soglasju Parlamenta s sklepom sprejme ta novi protokol.

2010/0287 (NLE)

Predlog

SKLEP SVETA

o sklenitvi novega protokola, ki določa ribolovne možnosti in finančni prispevek, predvidene v Sporazumu med Evropsko skupnostjo in Zvezo Komori o partnerstvu v ribiškem sektorju

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) Pogodbe,

ob upoštevanju predloga Komisije[2],

po soglasju Evropskega parlamenta[3],

ob upoštevanju naslednjega:

1. Z Uredbo Sveta št. 1563/2006 je Evropska skupnost sklenila sporazum o partnerstvu v ribiškem sektorju z Zvezo Komori[4];

2. Evropska unija se je nato z Zvezo Komori pogajala o novem protokolu k Sporazumu o partnerstvu v ribiškem sektorju, ki plovilom Evropske unije omogoča ribolov v vodah, nad katerimi ima suverenost Zveza Komori, ali ki spadajo pod jurisdikcijo Zveze Komori glede ribolova;

3. Po zaključku pogajanj je bil 21. maja 2010 parafiran nov protokol;

4. Na podlagi Sklepa Sveta 2010/XXX z dne […][5]se novi protokol začasno uporablja od dne […];

5. V interesu Evropske unije je, da sprejme novi protokol –

SPREJEL NASLEDNJI SKLEP:

Člen 1

Protokol k Sporazumu med Evropsko unijo in Zvezo Komori o partnerstvu v ribiškem sektorju, parafiran 21. maja 2010, se odobri v imenu Unije[6].

Besedilo Protokola je priloženo temu sklepu.

Člen 2

Predsednik Sveta je v imenu Unije pooblaščen, da imenuje osebe, pooblaščene, da opravijo obveznosti obveščanja iz člena 14 Protokola, in tako Evropsko unijo zavežejo k izpolnjevanju njegovih določb[7].

Člen 3

Ta sklep začne veljati na dan objave v Uradnem listu Evropske unije .

V Bruslju,

Za Svet

Predsednik

PROTOKOL

o ribolovnih možnostih in finančnem prispevku, predvidenih v Sporazumu med Evropsko skupnostjo in Zvezo Komori o partnerstvu v ribiškem sektorju

Člen 1 Obdobje uporabe in ribolovne možnosti

1. V skladu s členom 5 Sporazuma o partnerstvu v ribiškem sektorju se plovilom Evropske unije dodelijo naslednje ribolovne možnosti za obdobje 3 let:

- plovila za ribolov tuna s potegalko: 45 plovil;

- plovila s površinskimi parangali: 25 plovil.

2. Odstavek 1 se uporablja ob upoštevanju določb členov 5, 6, 8 in 9 tega protokola.

Člen 2 Finančni prispevek – načini plačevanja

1. Finančni prispevek iz člena 7 Sporazuma o partnerstvu v ribiškem sektorju znaša 1 845 750 EUR za obdobje iz člena 1.

2. Finančni prispevek zajema:

(a) znesek za dostop do izključne gospodarske cone Komorov v višini 315 250 EUR letno, kar ustreza letni referenčni tonaži 4 850, in

(b) posebni znesek v višini 300 000 EUR letno za podporo izvajanju sektorske ribiške politike Komorov.

3. Odstavek 1 se uporablja ob upoštevanju določb členov 3, 4, 5 in 6 tega protokola ter členov 12 in 13.

4. Med uporabo tega protokola Evropska unija plačuje finančni prispevek iz odstavka 1 v višini 615 250 EUR letno, kar ustreza vsoti letnih zneskov iz odstavka 2(a) in (b).

5. Če skupni ulov plovil Evropske unije presega 4 850 ton letno, se skupni znesek letnega finančnega prispevka poveča za 65 EUR za vsako dodatno tono ulova. Vendar skupni letni znesek, ki ga plačuje Evropska unija, ne sme presegati dvakratnega zneska iz odstavka 2(a) (630 500 EUR). Če količine ulova plovil Evropske unije presegajo količine, enakovredne dvakratnemu skupnemu letnemu znesku, se znesek za presežek plača naslednje leto.

6. Finančni prispevek se plača najkasneje 30 dni po začetku veljavnosti Protokola za prvo leto in najkasneje na dan obletnice začetka veljavnosti Protokola za vsako naslednje leto.

7. Uporaba finančnega prispevka iz odstavka 2(a) je v izključni pristojnosti komorskih organov.

8. Celotni znesek finančnega prispevka iz člena 2(2) tega protokola se plača na enotni račun državne zakladnice, odprt pri centralni banki Komorov.

9. S tega računa se znesek, ki ustreza finančnemu prispevku iz člena 2(b) nakaže na račun TR 5006, ki ga pri centralni banki Komorov odpre Ministrstvo, pristojno za ribištvo.

Člen 3 Spodbujanje trajnostnega in odgovornega ribolova v komorskih vodah

1. Pogodbenici se najkasneje tri mesece po začetku veljavnosti tega protokola v okviru Skupnega odbora iz člena 9 Sporazuma o partnerstvu v ribiškem sektorju dogovorita o večletnem sektorskem programu in njegovem načinu izvajanja, zlasti glede naslednjega:

6. letne in večletne smernice za uporabo finančnega prispevka iz člena 2(2);

7. letni in večletni cilji, ki naj bi omogočili razvoj odgovornega in trajnostnega ribolova ob upoštevanju prednostnih ciljev, ki jih Komori določijo za nacionalno ribiško politiko in druge politike, ki so povezane z razvojem odgovornega in trajnostnega ribolova ali nanj vplivajo;

8. merila in postopki za vsakoletno oceno rezultatov.

2. Vse predlagane spremembe večletnega sektorskega programa morata odobriti obe pogodbenici v okviru Skupnega odbora.

3. Komori vsako leto po potrebi odločijo o dodatnih sredstvih poleg dela finančnega prispevka iz člena 2(2)(b) za izvajanje večletnega programa. Dodatno dodelitev sredstev sporočijo Evropski uniji.

4. Če letna ocena rezultatov izvajanja večletnega sektorskega programa to upravičuje, lahko Evropska komisija po posvetovanju pogodbenic v okviru Skupnega odbora zmanjša delež finančnega prispevka iz člena 2(2)(b) Protokola, da se znesek, namenjen izvajanju Programa, prilagodi rezultatom izvajanja.

Člen 4 Znanstveno sodelovanje na področju odgovornega ribolova

1. Pogodbenici se zavezujeta, da bosta v komorskih vodah spodbujali odgovoren ribolov po načelu nediskriminacije med različnim ribiškim ladjevjem v teh vodah.

2. V obdobju, ki ga zajema ta protokol, si Evropska unija in Zveza Komori prizadevata za spremljanje stanja ribolovnih virov v komorski ribolovni coni.

3. Pogodbenici upoštevata priporočila in resolucije Komisije za tune v Indijskem oceanu (IOTC) in se zavezujeta, da bosta spodbujali sodelovanje pri odgovornem upravljanju ribolova na ravni podregije.

4. V skladu s členom 4 Sporazuma se pogodbenici na podlagi priporočil in resolucij, ki jih sprejme komisija IOTC, in najboljših razpoložljivih strokovnih nasvetov posvetujeta v okviru Skupnega odbora iz člena 9 Sporazuma ter sporazumno in na podlagi znanstvene razprave po potrebi uvedeta ukrepe za trajnostno upravljanje ribiških virov v zvezi z dejavnostmi plovil Evropske unije.

Člen 5 Soglasna prilagoditev ribolovnih možnosti

Ribolovne možnosti iz člena 1 se lahko soglasno prilagodijo, če priporočila in resolucije, ki jih je sprejela komisija IOTC potrjujejo, da takšna prilagoditev zagotavlja trajnostno upravljanje ribolovnih virov Komorov. V tem primeru se finančni prispevek iz člena 2(2)(a) sorazmerno in po načelu časovne porazdelitve poveča. Vendar pa skupni letni znesek finančnega prispevka Evropske unije ne sme presegati dvakratnega zneska iz člena 2(2)(a).

Člen 6 Nove ribolovne možnosti

1. Če plovila Evropske unije izrazijo zanimanje za ribolovne dejavnosti, ki jih člen 1 ne zajema, se pogodbenici posvetujeta, preden organi Komorov izdajo kakršno koli dovoljenje. Če je primerno, se pogodbenici sporazumeta o pogojih za nove ribolovne možnosti in po potrebi spremenita ta protokol in njegovo Prilogo.

2. Pogodbenici spodbujata poskusni ribolov. V ta namen in na zahtevo ene od njiju se posvetujeta in za vsak primer posebej določita vrste rib za poskusni ribolov, pogoje takega ribolova in druge relevantne parametre.

3. Pogodbenici poskusni ribolov izvajata v skladu z veljavno komorsko zakonodajo in po potrebi v skladu z dogovorjenimi upravnimi in znanstvenimi določbami. Dovoljenja za poskusni ribolov se dodelijo za največ šest mesecev.

4. Kadar pogodbenici ugotovita, da so rezultati poskusnega ribolova pozitivni, lahko komorski organi ladjevju Evropske unije v okviru seje Skupnega odbora iz člena 9 Sporazuma do izteka tega protokola dodelijo ribolovne možnosti za nove vrste. Finančni prispevek iz člena 2(2)(a) tega protokola se ustrezno poveča.

Člen 7 Pogoji za izvajanje ribolova – klavzula o ekskluzivnosti

1. Ne glede na člen 6 sporazuma lahko plovila, ki plujejo pod zastavo države članice Evropske unije, izvajajo ribolov v komorskih vodah le, če imajo dovoljenje za ribolov, izdano na podlagi tega protokola in pod pogoji iz Priloge k temu protokolu.

2. Za kategorije ribolova, ki jih ta protokol ne zajema, in za poskusni ribolov lahko komorski organi plovilom Evropske unije izdajo dovoljenja za ribolov. Takšna dovoljenja se izdajo v skladu z zakoni in predpisi Zveze Komori in ob soglasju obeh pogodbenic.

Člen 8

Začasna ukinitev in prilagoditev plačila finančnega prispevka

1. Finančni prispevek iz člena 2(2)(a) in (b) se lahko prilagodi ali začasno ukine po posvetu Skupnega odbora, če:

(a) nastanejo neobičajne razmere z izjemo naravnih pojavov, ki ovirajo izvajanje ribolova v izključni gospodarski coni Komorov;

(b) se bistveno spremenijo politične usmeritve, na podlagi katerih je bil sklenjen ta protokol, lahko katera koli od pogodbenic zahteva pregled njegovih določb, da bi se te po potrebi spremenile;

(c) Evropska unija ugotovi kršitev bistvenih in temeljnih vidikov človekovih pravic, kakor so določene v členu 9 Sporazuma iz Cotonouja.

2. Evropska unija si pridržuje pravico do delne ali popolne ukinitve plačila posebnega finančnega prispevka iz člena 2(2)(b) tega protokola:

(a) če Skupni odbor pri oceni rezultatov ugotovi, da ti niso v skladu z načrtom;

(b) če se plačilo finančnega prispevka ne izvaja.

3. Plačilo finančnega prispevka se začne ponovno izvajati po posvetu in ob soglasju pogodbenic, takoj ko se vzpostavi takšno stanje, kot je prevladovalo pred dogodki iz odstavka 1, in/ali če to upravičujejo rezultati izvajanja finančnega prispevka iz odstavka 2.

Člen 9 Začasna prekinitev izvajanja Protokola

1. Izvajanje tega protokola se lahko začasno prekine na pobudo ene od pogodbenic po posvetu v Skupnem odboru, če:

(a) se nastanejo neobičajne razmere z izjemo naravnih pojavov, ki ovirajo izvajanje ribolova v izključni gospodarski coni Komorov;

(b) se bistveno spremenijo politične usmeritve, na podlagi katerih je bil sklenjen ta protokol, lahko katera koli od pogodbenic zahteva pregled njegovih določb, da bi se te po potrebi spremenile;

(c) Evropska unija ugotovi kršitev bistvenih in temeljnih vidikov človekovih pravic, kakor so določene v členu 9 Sporazuma iz Cotonouja.

(d) Evropska unija ne plačuje finančnega prispevka iz člena 2(2)(a) iz razlogov, ki niso navedeni v členu 8 tega protokola;

(e) se med pogodbenicama pojavi spor zaradi razlage tega protokola;

(f) katera od pogodbenic ne spoštuje določb tega protokola.

2. Izvajanje Protokola se lahko začasno prekine na pobudo ene od pogodbenic, če je spor med pogodbenicama resen in če posvet v Skupnem odboru ni omogočil sporazumne rešitve.

3. Zadevna pogodbenica mora v primeru začasne prekinitve uporabe Protokola poslati pisno uradno obvestilo o svoji nameri vsaj tri mesece pred datumom, ko naj bi takšna prekinitev začela veljati.

4. V primeru začasne prekinitve pogodbenici nadaljujeta posvetovanja in poskušata doseči sporazumno rešitev spora. Če spor sporazumno rešita, se Protokol začne znova uporabljati in znesek finančnega prispevka se zniža sorazmerno ter po načelu časovne porazdelitve glede na dolžino obdobja, v katerem je bila uporaba Protokola začasno prekinjena.

Člen 10 Veljavne določbe nacionalne zakonodaje

1. Dejavnosti ribiških plovil Evropske unije, ki opravljajo svojo dejavnost v komorskih vodah, ureja veljavna komorska zakonodaja, razen če ni drugače predpisano v Sporazumu o partnerstvu v ribiškem sektorju, v tem protokolu ter v njegovi prilogi in dodatkih.

2. Komorski organi Evropsko komisijo obvestijo o vsakršni spremembi ali vsakršni novi zakonodaji, povezani z ribiškim sektorjem.

Člen 11 Trajanje

Ta protokol in njegova priloga se uporabljata 3 leta od datuma začasne uporabe v skladu s členom 13, razen v primeru odpovedi v skladu s členom 12.

Člen 12 Odpoved

1. V primeru odpovedi Protokola zadevna pogodbenica pisno obvesti drugo pogodbenico o svoji nameri, da bo odpovedala Protokol, in sicer vsaj šest mesecev pred dnevom, na katerega naj bi odpoved začela veljati.

2. Po uradnem obvestilu iz prejšnjega odstavka pogodbenici začneta posvetovanja.

Člen 13 Začasna uporaba

Ta protokol in njegova priloga se začasno uporabljata od datuma njunega podpisa.

Člen 14 Začetek veljavnosti

Ta protokol in njegova priloga začneta veljati na dan, ko se pogodbenici medsebojno obvestita, da so bili potrebni postopki za začetek veljavnosti zaključeni.

PRILOGA

POGOJI ZA IZVAJANJE RIBOLOVNIH DEJAVNOSTI PLOVIL EVROPSKE UNIJE V KOMORSKIH VODAH

POGLAVJE I – ZAHTEVKI ZA DOVOLJENJA IN IZDAJA DOVOLJENJ ZA RIBOLOV

Oddelek 1 Izdaja dovoljenj za ribolov

1. Dovoljenje za ribolov v komorskih vodah lahko dobijo le tista plovila Evropske unije, ki izpolnjujejo ustrezne pogoje.

2. Plovilo izpolnjuje pogoje, če za lastnika plovila, poveljnika plovila ali plovilo samo ne velja prepoved ribolova v komorskih vodah. Lastnik plovila, poveljnik plovila ali plovilo samo morajo spoštovati predpise, ki jih določijo organi Komorov, tako da izpolnjujejo vse predhodne obveznosti, ki izhajajo iz njihovih ribolovnih dejavnosti na Komorih v skladu s sporazumi o ribolovu, sklenjenimi z Evropsko unijo. Poleg tega morajo spoštovati določbe Uredbe št. 1006/2008 o dovoljenjih za ribolovne dejavnosti.

3. Vsako plovilo Evropske unije, ki zaprosi za dovoljenje za ribolov, mora imeti zastopnika s stalnim bivališčem na Komorih. Ime in naslov zastopnika je treba navesti v zahtevku za dovoljenje za ribolov.

4. Za vsako plovilo, ki želi izvajati ribolov na podlagi Sporazuma, pristojni organi Evropske unije pristojnim organom Komorov predložijo zahtevek vsaj 20 dni pred datumom zahtevanega začetka veljavnosti.

5. Zahtevki se vložijo pri pristojnih organih Komorov na obrazcu, pripravljenem na podlagi vzorca iz Dodatka 1.

6. Vsakemu zahtevku za dovoljenje za ribolov morajo biti priloženi naslednji dokumenti:

- dokazilo o plačilu pristojbine za obdobje veljavnosti dovoljenja,

- vsi drugi dokumenti ali potrdila, zahtevani na podlagi posebnih določb za zadevno vrsto plovila v skladu s tem protokolom.

7. Pristojbina se plača na račun, ki ga določijo organi Komorov.

8. Pristojbine vključujejo vse nacionalne in lokalne dajatve, razen pristaniških dajatev in zaračunanih storitev.

9. Dovoljenja za ribolov za vsa plovila se lastnikom plovil ali njihovim zastopnikom izdajo preko delegacije Evropske unije na Mavriciju v 15 dneh od datuma, ko pristojni organi Komorov prejmejo vse dokumente iz točke 6.

10. Če je dovoljenje za ribolov podpisano, ko je delegacija Evropske komisije zaprta, se pošlje neposredno zastopniku plovila, en izvod pa delegaciji.

11. Dovoljenja za ribolov se izdajo za določeno plovilo in niso prenosljiva.

12. Vendar se na zahtevo Evropske unije in če se dokaže višja sila, dovoljenje za ribolov za plovilo brez plačila dodatnih pristojbin nadomesti z novim dovoljenjem za drugo plovilo podobne kategorije, kot je prvo plovilo.

13. Lastnik prvega plovila ali njegov zastopnik vrne preklicano dovoljenje za ribolov pristojnim organom Komorov prek delegaciji Evropske unije.

14. Novo dovoljenje za ribolov začne veljati na dan, ko lastnik plovila vrne preklicano dovoljenje komorskim pristojnim organom. O prenosu dovoljenja se obvesti delegacija Evropske komisije na Mavriciju.

15. Dovoljenje za ribolov mora biti ves čas na krovu brez poseganja v odstavek 1 poglavja VI te priloge.

Oddelek 2 Pogoji za izdajo dovoljenja za ribolov – pristojbine in predplačila

1. Dovoljenja za ribolov veljajo eno leto. Lahko se obnovijo.

2. Pristojbina znaša 35 EUR na tono ulova v komorskih vodah.

3. Dovoljenja za ribolov se izdajo po plačilu naslednjih pavšalnih zneskov pristojnim nacionalnim organom:

- 3 700 EUR letno za plovilo za ribolov tuna s potegalko, kar ustreza pristojbinam za 106 ton ulova tuna letno;

- 2 200 EUR letno za plovilo s površinskim parangalom, kar ustreza pristojbinam za 63 ton ulova tuna letno.

4. Evropska komisija najkasneje do 31. julija naslednjega leta naredi obračun pristojbin, ki se plačajo za zadevno ribolovno leto, na podlagi poročil o ulovu, ki jih predložijo vsi lastniki ladij in potrdijo znanstveni inštituti, pristojni za preverjanje podatkov o ulovu v državah članicah, kot so inštituti IRD ( Institut de Recherche pour le Développement ), IEO ( Instituto Español de Oceanografía ) in IPIMAR ( Instituto de Investigação das Pescas e do Mar ).

5. Obračun se istočasno pošlje pristojnim organom Komorov in lastnikom plovil.

6. Lastniki plovil izplačajo morebitna dodatna plačila pristojnim nacionalnim organom Komorov najkasneje do 30. avgusta naslednjega leta na račun iz odstavka 7 oddelka 1 tega poglavja.

7. Če je znesek končnega obračuna nižji od predplačila iz točke 3 tega oddelka, se lastniku plovila nastala razlika ne povrne.

Oddelek 3 Podporna plovila

1. Dovoljenja za podporna plovila se izdajo v skladu z določbami in pogoji na podlagi komorske zakonodaje.

2. Za izdajo dovoljenj za podporna plovila se ne sme zahtevati nobena pristojbina. Takšna plovila morajo pluti pod zastavo države članice Evropske unije ali biti v lasti podjetja iz EU.

3. Pristojni komorski organi Komisiji prek delegacije EU na Mavriciju redno posredujejo sezname takih dovoljenj.

POGLAVJE II – RIBOLOVNE CONE

Da ne bi škodili priobalnemu ribolovu v komorskih vodah, plovila Evropske unije ne smejo izvajati ribolova v obsegu 10 morskih milj okrog vsakega otoka in v obsegu 3 morskih milj okrog naprav za združevanje rib (FAD), ki jih namesti ministrstvo Komorov, pristojno za ribištvo, in katerih položaji se sporočijo predstavniku Evropske unije na Mavriciju.

Te določbe lahko pregleda Skupni odbor iz člena 9 Sporazuma.

POGLAVJE III – SPREMLJANJE IN NADZOR

Oddelek I Sistem evidence ulova

1. Vsa plovila, katerim je na podlagi tega sporazuma dovoljeno izvajati ribolovne dejavnosti v komorskih vodah, morajo o svojih ulovih obveščati ministrstvo Komorov, pristojno za ribištvo, in sicer:

1.1. Plovila EU, ki imajo dovoljenje za ribolov v komorskih vodah, morajo vsak dan izpolniti ladijski dnevnik komisije IOTC za ribolov tuna (dodatka 2 in 3) za vsako ribolovno potovanje v komorskih vodah. Ladijski dnevnik se izpolni, tudi če ulova ni.

1.2 Izvodi ladijskega dnevnika komisije IOTC za ribolov tuna se pošljejo tudi znanstvenim inštitutom iz točke 4 oddelka 2 poglavja I.

2. Za obdobja, v katerih plovilo ni v komorskih vodah, se v navedeni ladijski dnevnik vpiše „Zunaj izključne ekonomske cone Komorov“.

3. Obrazci se čitljivo izpolnijo, podpiše pa jih poveljnik plovila.

4. V primeru neizpolnjevanja določb tega poglavja si vlada Komorov pridržuje pravico, da plovilu, ki krši določbe, začasno odvzame dovoljenje za ribolov, dokler ne opravi vseh formalnosti, lastniku plovila pa naloži kazen v skladu z veljavno zakonodajo Komorov. O tem obvesti Evropsko komisijo.

5. Poročila vsebujejo količino ulova na posamezno ribolovno potovanje. Pošljejo se v elektronski obliki ministrstvu Komorov, pristojnemu za ribištvo, in sicer po vsakem ribolovnem potovanju in vsakič, preden plovilo zapusti komorske vode. Po en izvod se pošlje Evropski komisiji. Oba naslovnika plovilu in drug drugemu nemudoma pošljeta elektronska potrdila o prejemu.

6. Izvirniki poročil, poslani elektronsko v letnem obdobju veljavnosti dovoljenja v smislu točke 1 oddelka 2 poglavja I te priloge, se ministrstvu Komorov, pristojnemu za ribištvo, pošljejo v 45 dneh po koncu zadnjega ribolovnega potovanja v navedenem obdobju. Hkrati se Evropski komisiji pošlje po en izvod v tiskani obliki.

7. Pogodbenici storita vse potrebno za vzpostavitev sistema za prijavo ulova, ki bo temeljil izključno na elektronski izmenjavi podatkov: pogodbenici bosta morali hitro nadomestiti tiskano prijavo ulova z elektronsko prijavo.

8. Ko bo vzpostavljen sistem elektronske prijave ulova, se bosta v primeru tehničnih težav takega sistema do rešitve le-teh za prijavo ulova uporabljala odstavka 5 in 6.

Oddelek 2 Poročila o ulovu: vstop v komorske vode in izstop iz njih

1. Za namene te priloge se trajanje ribolovnega potovanja plovila Skupnosti opredeli:

- kot obdobje, ki preteče med vstopom v komorske vode in izstopom iz njih,

- kot obdobje, ki preteče med vstopom v komorske vode in pretovarjanjem,

- ali kot obdobje, ki preteče med vstopom v komorske vode in iztovarjanjem na Komorih.

2. Plovila EU organe Komorov, pristojne za ribiške inšpekcije, obvestijo o vstopu v komorske vode ali izstopu iz njih najmanj 3 ure pred načrtovanim dejanjem.

3. Ko plovila obveščajo o vstopu in/ali izstopu, javijo tudi svoj položaj, količino ulova na krovu in ulovljene vrste. Te podatke po možnosti sporočijo v elektronski obliki v skladu z vzorcem iz Dodatka 4 ali po telefaksu s potrdilom o prejemu, naslovljenem na plovilo. V primeru tehničnih težav to sporočanje poteka po radijski zvezi.

4. Plovila, ki so odkrita pri izvajanju ribolovne dejavnosti in prej niso obvestila pristojnih organov Komorov, se obravnavajo kot plovila brez dovoljenja za ribolov.

5. Ob izdaji dovoljenja za ribolov se sporočijo tudi elektronski naslov, številka telefaksa in telefona ter klicna številka radijske postaje.

Oddelek 3 Pretovarjanje in iztovarjanje

1. Vsa evropska plovila, ki želijo pretovoriti ulov v komorskih vodah ali ga iztovoriti, to storijo v pristaniščih na Komorih.

1.1 Lastniki teh plovil morajo pristojnim organom Komorov najmanj 24 ur pred pretovarjanjem ali iztovarjanjem sporočiti naslednje podatke:

- imena ribiških plovil, iz katerih bo potekalo pretovarjanje ali iztovarjanje,

- imena tovornih plovil,

- tonažo po vrstah, ki se bodo pretovorile ali iztovorile,

- dan pretovarjanja ali iztovarjanja,

- ime prejemnika iztovorjenega ulova.

2. Pretovarjanje in iztovarjanje se štejeta kot izstop iz komorskih voda. Plovila morajo zato pristojnim organom Komorov predložiti prijave ulova in navesti, ali nameravajo ribolov nadaljevati ali zapuščajo komorske vode.

3. Vsako pretovarjanje ali iztovarjanje ulova, ki ni zajeto zgoraj, je v komorskih vodah prepovedano. Kršitve te določbe se kaznujejo po veljavni komorski zakonodaji.

Oddelek 4 Satelitski nadzor

Plovila EU je treba nadzorovati tudi z nediskriminatornim satelitskim nadzorom v skladu z naslednjim:

1. Zaradi satelitskega nadzora se predstavnikom ali zastopnikom lastnikov plovil ter nadzornim centrom države zastave sporoči geografski položaj meja komorske ribolovne cone.

2. Pogodbenici izmenjata informacije o naslovih https in specifikacijah za elektronski prenos podatkov med svojima nadzornima centroma v skladu s pogoji iz točk 4 in 6. Te informacije po možnosti zajemajo imena, telefonske številke, številke teleksa in telefaksa ter elektronske naslove, ki se lahko uporabijo za splošno sporazumevanje med nadzornimi centri.

3. Položaj plovila se določi s toleranco, ki je manjša od 500 metrov, in 99% stopnjo natančnosti.

4. Kadar plovilo, ki lovi v okviru Sporazuma med Evropsko unijo in Komori in je predmet satelitskega nadzora v skladu s predpisi Evropske unije, vstopi v ribolovno cono Komorov, nadzorni center države zastave komorskemu centru za spremljanje ribištva (FMC) nemudoma pošlje poročilo o položaju in nato v presledkih najmanj vsaki dve uri. Ta sporočila se obravnavajo kot poročila o položaju.

4.1. Pogostost sporočanja se lahko poveča na vsakih 30 minut, če obstajajo resni dokazi, da plovilo krši predpise;

4.2 Dokazno gradivo komorski center za spremljanje ribištva pošlje nadzornemu centru države zastave in Evropski komisiji. Priloži se zahtevek za spremembo pogostosti sporočanja. Nadzorni center države zastave mora takoj po prejemu zahtevka komorskemu centru za spremljanje ribištva v realnem času poslati zahtevane podatke;

4.3 Komorski center za spremljanje ribištva nadzorni center države zastave in Evropsko komisijo takoj obvesti o zaključku inšpekcijskega pregleda;

4.4 Nadzorni center države zastave in Evropska komisija morata biti obveščena o nadaljnjih ukrepih v zvezi z vsakim inšpekcijskim pregledom, ki se izvede na podlagi takega posebnega zahtevka.

5. Sporočila iz točke 4 se pošljejo v elektronski obliki po protokolu https brez kakršnega koli dodatnega protokola. Sporočila se pošljejo v realnem času v obliki preglednice iz Dodatka 4.

5.1 Plovilom je prepovedano izklopiti napravo za satelitsko spremljanje med zadrževanjem v komorskih vodah.

6. Če na napravi za stalno satelitsko spremljanje, nameščeni na krovu ribiškega plovila, pride do tehnične napake ali okvare, kapitan plovila v primernem času pošlje podatke iz točke 4 nadzornemu centru države zastave. V teh okoliščinah je treba poročilo o položaju pošiljati vsake 4 ure, dokler je plovilo v komorskih vodah.

6.1 V poročilu o splošnem položaju plovila so navedeni položaji za vsako uro, ki jih je zabeležil poveljnik v teh štirih urah;

6.2 Nadzorni center države zastave ali plovilo ta sporočila nemudoma pošlje komorskemu centru za spremljanje ribištva;

6.3 Po potrebi ali v dvomu lahko komorski pristojni organi za posamezno plovilo zahtevajo dodatne informacije pri nadzornem centru države zastave.

7. Poškodovana oprema se popravi ali zamenja, takoj ko plovilo konča ribolovno potovanje ali najkasneje v enem mesecu. Po tem roku zadevno plovilo ne sme odpluti na novo ribolovno potovanje, dokler se oprema ne popravi ali zamenja.

8. Strojna in programska oprema sistema za satelitski nadzor mora biti zaščitena pred manipulacijami, to pomeni, da ne omogoča vnosa ali izbrisa napačnih položajev in da se je ne da manipulirati. Sistem je v celoti avtomatski in deluje ne glede na okoljske razmere. Prepovedano je uničiti, poškodovati, onesposobiti ali posegati v sistem za satelitski nadzor.

8.1 Poveljnik ladje se mora prepričati, da:

- podatki nikakor niso spremenjeni,

- antene, povezane s sistemom za satelitski nadzor, nikakor niso blokirane,

- je dovajanje elektrike v sistem za satelitski nadzor nemoteno,

- sistem za satelitski nadzor plovil ni odstranjen s plovila ali z mesta, na katerem je bil prvotno nameščen,

- o vsaki zamenjavi sistema za satelitski nadzor plovila se takoj obvestijo pristojni komorski organi.

8.2 Če je plovilo dejavno v komorskih vodah, je po zakonih in predpisih Komorov za vsako kršitev navedenih obveznosti odgovoren poveljnik plovila.

9. Nadzorni centri držav zastave spremljajo gibanje svojih plovil v komorskih vodah. Če se plovila ne spremljajo v skladu z določenimi pogoji, je treba nemudoma obvestiti komorski center za spremljanje ribištva in uporabiti postopek iz točke 6.

10. Nadzorni centri držav zastave morajo sodelovati s komorskim centrom za spremljanje, da se zagotovi izvajanje teh določb. Če komorski center za spremljanje ribištva ugotovi, da država zastave ne pošilja podatkov v skladu s točko 4, je treba nemudoma obvestiti drugo pogodbenico. Takoj po prejetju obvestila se mora slednja odzvati v 24-ih urah in komorskemu Centru za spremljanje ribištva sporočiti, zakaj mu ni predložila zahtevanih podatkov ter navesti razumni rok, do katerega bo začela izvajati določbe točke 4. Če v predpisanem roku ne začne izvajati teh določb, pogodbenici spor rešita pisno oziroma kot določa točka 14.

11. Podatki o spremljanju, poslani drugi pogodbenici v skladu s temi določbami, so namenjeni izključno organom Komorov za nadzor in spremljanje ribiškega ladjevja Skupnosti, ki lovi v okviru Sporazuma med Evropsko unijo in Komori. Ti podatki se nikakor ne smejo sporočati tretjim osebam.

12. Pogodbenici se dogovorita, da si bosta na zahtevo izmenjali informacije o opremi, ki se uporablja za satelitski nadzor, da se zagotovi popolna skladnost vsakega dela opreme z zahtevami druge pogodbenice za namene teh določb.

13. Pogodbenici se zavežeta, da bosta po potrebi pregledali te določbe, zlasti v primeru motenj ali nepravilnosti v zvezi s plovili. Komorski pristojni organi o takih primerih obvestijo državo zastave najkasneje 15 dni pred pregledom.

14. Pogodbenici se o vsakem sporu glede razlage ali uporabe teh določb posvetujeta v Skupnem odboru iz člena 9 Sporazuma med Evropsko unijo in Zvezo Komori.

POGLAVJE IV – VKRCANJE MORNARJEV

1. Vsako plovilo Evropske unije na lastne stroške vzame na ribolovno potovanje po komorskih vodah na krov vsaj enega usposobljenega lokalnega mornarja.

2. Lastniki plovil si prizadevajo na krov vzeti večje število dodatnih mornarjev iz držav AKP.

3. Lastniki plovil svobodno izberejo mornarje, ki jih bodo vzeli na krov svojega plovila, s seznama, ki ga dobijo od pristojnih organov Komorov.

4. Lastnik ladje ali njegov zastopnik pristojnim organom Komorov sporoči imena lokalnih mornarjev, ki jih sprejme na krov zadevnega plovila, in njihovo mesto v posadki.

5. Za mornarje, ki se vkrcajo na plovila Evropske unije, se neposredno po pravu uporablja Deklaracija Mednarodne organizacije dela (ILO) o temeljnih načelih in pravicah pri delu. To zadeva zlasti svobodo združevanja in dejansko priznavanje pravice do pogajanj za sklenitev kolektivnih pogodb ter odpravo diskriminacije pri zaposlovanju in opravljanju poklica.

6. Pogodbe o zaposlitvi mornarjev, od katerih podpisniki prejmejo po en izvod, se sklenejo med zastopniki lastnikov plovil in mornarji in/ali njihovimi sindikati ali njihovimi zastopniki po posvetovanju s pristojnim organom Komorov. Te pogodbe mornarjem zagotavljajo stopnjo socialne varnosti, ki jim pripada, vključno z življenjskim, zdravstvenim in nezgodnim zavarovanjem.

7. Mornarjem iz držav AKP plače izplačujejo lastniki plovil. Višino plač sporazumno določijo lastniki plovil ali njihovi zastopniki in mornarji in/ali njihovi sindikati ali zastopniki. Plačilni pogoji mornarjev iz držav AKP ne smejo biti slabši od tistih, ki veljajo za posadke v njihovih državah, vsekakor pa morajo spoštovati standarde ILO.

8. Vsi mornarji, najeti za delo na plovilih Evropske unije, se zglasijo pri poveljniku določenega plovila dan pred predlaganim datumom vkrcanja. Če mornarja ob dogovorjenem času za vkrcanje ni na dogovorjenem kraju, je lastnik plovila samodejno oproščen obveznosti do vkrcanja tega mornarja.

9. Če na krovu ni nobenega lokalnega mornarja iz razlogov, navedenih v prejšnji točki, morajo lastniki zadevnih plovil za vsak dan ribolovnega potovanja v vodah Komorov plačati pavšalni znesek v višini 20 EUR na dan na plovilo. Navedeni znesek se plača najkasneje v rokih iz točke 6 oddelka 2 poglavja I te priloge.

10. Ta vsota se uporabi za usposabljanje lokalnih mornarjev ribiških plovil in se plača na račun, ki ga določijo organi Komorov.

POGLAVJE V – OPAZOVALCI

1. Plovila z dovoljenjem za ribolov v komorskih vodah na podlagi tega sporazuma vkrcajo na krov opazovalce, ki jih imenujejo organi Komorov, pod pogoji, navedenimi v nadaljevanju.

1.1 Plovila za ribolov tuna na zahtevo ministrstva Komorov, pristojnega za ribištvo, vkrcajo na krov opazovalca, ki ga navedeni organ imenuje za preverjanje ulova v komorskih vodah.

1.2 Pristojni organ Komorov pripravi seznam izbranih plovil, ki morajo na krov vkrcati opazovalca, in seznam imenovanih opazovalcev. Seznama se posodabljata. Takoj po pripravi in vsake tri mesece po njuni posodobitvi se predložita Evropski komisiji.

1.3 Pristojni organ Komorov sporoči zadevnim lastnikom plovil ali njihovim zastopnikom ime opazovalca, imenovanega za vkrcanje na plovilo, ob izdaji dovoljenja ali najkasneje 15 dni pred predvidenim datumom vkrcanja opazovalca.

2. Opazovalec se na plovilo vkrca za eno ribolovno potovanje. Na izrecno zahtevo pristojnih organov Komorov so lahko opazovalci prisotni na krovu tudi več potovanj, odvisno od povprečnega trajanja ribolovnega potovanja določenega plovila. To zahtevo pristojni organi Komorov izrazijo takrat, ko sporočijo ime opazovalca, imenovanega za vkrcanje na zadevno plovilo.

3. O pogojih za vkrcanje opazovalcev na plovilo se dogovorijo lastniki plovil ali njihovi zastopniki in organi Komorov.

4. Opazovalci se vkrcajo na plovilo v pristanišču, ki ga izbere lastnik ladje na začetku prve ribolovne plovbe v komorskih vodah, potem ko je bil obveščen o izbranih plovilih.

5. V dveh tednih in deset dni pred vkrcanjem opazovalcev zadevni lastniki plovil objavijo imena pristanišč na Komorih in datume za vkrcanje opazovalcev na svoje plovilo.

6. Če se opazovalec vkrca na krov v tujem pristanišču, njegove potne stroške krije lastnik plovila. Če plovilo z opazovalcem s Komorov na krovu zapusti komorske vode, je treba ukreniti vse potrebno, da se zagotovi vrnitev opazovalca na Komore, takoj ko je to mogoče in na stroške lastnika plovila.

7. Če opazovalec ob dogovorjenem času oziroma v dvanajstih urah po dogovorjenem času ni prisoten na dogovorjenem kraju, je lastnik plovila samodejno oproščen obveznosti do vkrcanja opazovalca.

8. Opazovalci se na krovu obravnavajo kot častniki. Opravljajo naslednje naloge:

8.1 opazovanje ribolovnih dejavnosti plovil,

8.2 preverjanje položaja plovil, ki opravljajo ribolovne dejavnosti,

8.3 beleženje uporabljenega ribolovnega orodja,

8.4 preverjanje podatkov o ulovu v komorskih vodah, zabeleženih v ladijskem dnevniku,

8.5 preverjanje deleža prilova in ocenjevanje količine izločenih vrst tržnih rib kostnic, rakov in glavonožcev,

8.6 sporočanje podatkov o ribolovu, vključno s količino ulova in prilova na plovilu, po radijski zvezi.

9. Poveljnik stori vse, kar je v njegovi moči, da zagotovi fizično varnost in dobro počutje opazovalca med izvajanjem njegovih nalog.

10 Opazovalec ima na voljo vso opremo, ki jo potrebuje za opravljanje svojih nalog. Poveljnik mu omogoči dostop do sredstev komuniciranja, potrebnih za opravljanje njegovih nalog, dokumentacije, neposredno povezane z ribolovnimi dejavnostmi plovila, vključno z ladijskim dnevnikom in navigacijskim dnevnikom, in dostop do tistih delov plovila, ki so potrebni za olajšanje njegovih nalog.

11. Opazovalec med bivanjem na krovu:

11.1 stori vse potrebno, da zagotovi, da njegovo vkrcanje in navzočnost na krovu plovila ne prekinjata in ne ovirata ribolovnih dejavnosti,

11.2 spoštuje premoženje in opremo na krovu ter zaupnost vseh dokumentov, ki pripadajo omenjenemu plovilu.

12. Ob koncu obdobja opazovanja in pred izkrcanjem opazovalec pripravi poročilo o dejavnostih, ki ga pošlje pristojnim organom, en izvod pa Evropski komisiji. Podpiše ga v navzočnosti poveljnika plovila, ki lahko poročilu pripiše kakršne koli ugotovitve ali zahteva pripis ugotovitev, ki se mu zdijo potrebne, nato pa se podpiše še sam. Izvod poročila se poveljniku plovila izroči ob izkrcanju znanstvenega opazovalca.

13. Lastniki plovil krijejo stroške nastanitve opazovalcev v istih razmerah, kakor jih uživajo častniki na plovilu.

14. Plačo in socialne prispevke za opazovalca krijejo pristojni organi Komorov.

POGLAVJE VI – NADZOR

Plovila EU morajo spoštovati ukrepe in priporočila Komisije za tune v Indijskem oceanu (IOTC) glede ribolovnega orodja in njegovih tehničnih specifikacij ter vse druge tehnične ukrepe, ki se nanašajo na njihove ribolovne aktivnosti.

1. Seznam plovil

1.1 Evropska unija mora imeti posodobljen seznam plovil z dovoljenji za ribolov, izdanimi v skladu z določbami tega protokola. Seznam se pošlje organom Komorov, pristojnim za ribiške inšpekcije, takoj ko je sestavljen in ob vsaki posodobitvi.

1.2 Plovila Evropske unije se lahko dodajo na seznam iz prejšnje točke po prejemu potrdila o vplačanem predplačilu iz točke 3 oddelka 2 poglavja I te priloge. V tem primeru lahko lastnik plovila prejme overjen izvod seznama, ki ga hrani na krovu namesto dovoljenja za ribolov, dokler to ni izdano.

2. Nadzorni postopki

2.1 Kapitani ribiških plovil Evropske unije, ki izvajajo ribolovne dejavnosti v komorskih vodah, komorskim uradnikom, pristojnim za inšpekcijske preglede in nadzor ribolovnih dejavnosti, dovolijo ter omogočijo vkrcanje in opravljanje njihovih dolžnosti.

2.2. Ti uradniki se na krovu ne zadržujejo dlje, kot je potrebno za izvedbo njihovih nalog.

2.3. Po vsakem opravljenem inšpekcijskem pregledu in nadzoru se poveljniku plovila izda izvod poročila o pregledu.

2.4. Za zagotovitev varnih postopkov nadzora in brez poseganja v komorsko zakonodajo morajo biti inšpekcijske ladje in inšpektorji pri pregledih obravnavani kot uradniki, pooblaščeni s strani komorskih organov.

2.5 Kapitani evropskih plovil, ki iztovarjajo ali pretovarjajo v pristanišču na Komorih, komorskim inšpektorjem dovolijo in omogočijo opravljanje nadzora teh dejavnosti.

POGLAVJE VII – PREGLEDI

1. Pregled plovila

1.1 Pristojni organi Komorov najkasneje v 24 delovnih urah obvestijo Evropsko komisijo in državo ladijske zastave o vsakem pregledu in vsaki kazni, naloženi plovilom EU v komorskih vodah.

1.2 Evropska komisija hkrati prejme kratko poročilo o okoliščinah in razlogih za pregled plovila.

2. Zapisnik o pregledu plovila

2.1 Ko pristojni organ Komorov pripravi zapisnik, ga poveljnik plovila podpiše.

2.2 Ta podpis ne vpliva na pravice poveljnika ali njegovo obrambo, s katero se lahko zagovarja pred domnevno kršitvijo.

2.3 Poveljnik s plovilom vpluje v pristanišče, ki ga določijo organi Komorov. V primeru manjših kršitev lahko pristojni organ Komorov plovilu, ki je pregledano, dovoli, da nadaljuje ribolovne dejavnosti.

3. Posvetovalni sestanek v primeru pregleda plovila

3.1 Preden se sprejmejo morebitni ukrepi proti poveljniku ali posadki plovila ali v zvezi s tovorom in orodjem na plovilu, razen tistih za varovanje dokazov o domnevni kršitvi, se v roku enega delovnega dne od prejema zgoraj navedenih informacij skliče posvetovalni sestanek med Evropsko Komisijo in pristojnimi organi Komorov, ki se ga po možnosti udeleži predstavnik zadevne države članice.

3.2 Na sestanku si pogodbenici izmenjata ustrezne dokumente ali informacije, ki lahko pomagajo pojasniti ugotovljena dejstva. Lastnik plovila ali njegov zastopnik je obveščen o sklepih navedenega sestanka in ukrepih, ki sledijo pregledu plovila.

4. Reševanje sporov v zvezi s pregledom plovila

4.1 Pred uvedbo sodnega postopka se domnevna kršitev poskuša razrešiti s postopkom poravnave. Ta postopek se zaključi najpozneje tri delovne dni po pregledu plovila.

4.2 V primeru sporazumne rešitve spora se višina denarne kazni določi v skladu z zakonodajo Komorov. Ta znesek se zavede, kazen pa podpiše in pošlje Evropski komisiji in državi zastave.

4.3 Če spora ni možno razrešiti sporazumno in se predloži pristojnemu sodnemu organu, lastnik plovila pri banki, ki jo določijo pristojni organi Komorov, položi bančno varščino, v kateri so zajeti stroški pregleda plovila ter denarne kazni in nadomestila, naloženi odgovornim za kršitev.

4.4 Do zaključka sodnega postopka je bančna varščina nepreklicna. Sprosti se takoj, ko se sodni postopek konča brez obsodbe. Podobno je v primeru, če obsodba nalaga denarno kazen, ki znaša manj kakor bančna varščina, ko pristojni organi Komorov sprostijo preostanek zneska.

4.5 Zaplemba plovila se ukine in njegova posadka sme zapustiti pristanišče:

- ko so obveznosti, ki izhajajo iz postopka poravnave, izpolnjene ali

- ko je bančna varščina iz točke 4.3 položena in jo pristojni organi Komorov prejmejo pred zaključkom sodnega postopka.

Dodatki

1. Zahtevek za izdajo dovoljenja za ribolov

2. Ladijski dnevnik plovil za ribolov tuna s potegalko

3. Ladijski dnevnik plovil s parangalom

4. Obrazec za sporočanje vstopa v ribolovno cono in izstopa iz nje

5. Pošiljanje sporočil sistema za spremljanje plovil (VMS) Zvezi Komori, Poročilo o položaju

Dodatek 1

ZAHTEVEK ZA IZDAJO DOVOLJENJA ZA RIBOLOV TUJEMU RIBIŠKEMU PLOVILU

Ime vlagatelja:

………………………………………………………………………………………….

Naslov vlagatelja: …..….

………………………………………………………………………………………….

Ime in naslov najemnika plovila, če se razlikuje od zgoraj navedenega:

………………………………………………………………………………………….

Ime in naslov predstavnika (zastopnika) na Komorih:

………………………………………………………………………………………….

Ime plovila:

………………………………………………………………………………………….

Vrsta plovila:

………………………………………………………………………………………….

Država registracije:

…………………………………………………………………………………………..

Pristanišče in številka registracije:

…………………………………………………………………………………………..

Zunanja razpoznavna oznaka plovila:

…………………………………………………………………………………………..

Radijski klicni znak in frekvenca:

…………………………………………………………………………………………..

Dolžina plovila:

…………………………………………………………………………………………..

Širina plovila:

…………………………………………………………………………………………..

Vrsta in moč motorja:

…………………………………………………………………………………………..

Bruto registrska tonaža plovila:

…………………………………………………………………………………………..

Neto registrska tonaža plovila:

…………………………………………………………………………………………..

Najmanjša dovoljena posadka:

…………………………………………………………………………………………..

Vrsta ribolova:

…………………………………………………………………………………………..

Predvidene vrste ulova:

…………………………………………………………………………………………..

Zahtevano obdobje veljavnosti:

…………………………………………………………………………………………..

Spodaj podpisani izjavljam, da so vsi zgornji podatki točni.

Datum Podpis

Dodatek 2. VZOREC ZA PRIJAVO ULOVA ZA PLOVILA ZA RIBOLOV TUNA S POTEGALKO

DEPART / SALIDA / DEPARTURE | ARRIVEE / LLEGADA / ARRIVAL | NAVIRE / BARCO / VESSEL | PATRON / PATRON / MASTER | FEUILLE |

PORT / PUERTO / PORT DATE / FECHA / DATE HEURE / HORA / HOUR LOCH / CORREDERA / LOCH | PORT / PUERTO / PORT DATE / FECHA / DATE HEURE / HORA / HOUR LOCH / CORREDERA / LOCH | HOJA / SHEET N° |

Začetek zapisa | SR | O | Podatek o sistemu – označuje začetek zapisa |

Naslovnik | AD | O | Podatek o sporočilu – naslovnik. Tričrkovna oznaka države ISO |

Pošiljatelj | FS | O | Podatek o sporočilu – pošiljatelj. Tričrkovna oznaka države ISO |

Vrsta sporočila | TM | O | Podatek o sporočilu – vrsta sporočila „POS“ |

Radijski klicni znak | RC | O | Podatek o plovilu – mednarodni radijski klicni znak plovila |

Notranja referenčna številka pogodbenice | IR | N | Podatek o plovilu – enotna številka pogodbenice (tričrkovna oznaka države zastave ISO, ki ji sledi številka) |

Zunanja registrska številka | XR | N | Podatek o plovilu – številka na boku plovila |

Država zastave | FS | N | Podatki o državi zastave |

Zemljepisna širina | LA | O | Podatek o položaju – položaj plovila v stopinjah in minutah S/J SSMM) (WGS–84) |

Zemljepisna dolžina | LO | O | Podatek o položaju plovila – položaj v stopinjah in minutah V/Z SSMM) (WGS–84) |

Datum | DA | O | Podatek o položaju – datum zabeleženja položaja UTC (LLLLMMDD) |

Ura | TI | O | Podatek o položaju – čas zabeleženja položaja UTC (UUMM) |

Konec zapisa | ER | O | Podatek o sistemu – označuje konec zapisa |

Nabor znakov: ISO 8859.1

Vsak prenos podatkov je strukturiran na naslednji način:

- dvojna poševnica (//) in oznaka „SR“ označujeta začetek prenosa,

- dvojna poševnica (//) in oznaka pomenita začetek podatka;

- enojna poševnica (/) ločuje oznako polja in podatke;

- pari podatkov so ločeni s presledkom;

- oznaka „ER“ in dvojna poševnica (//) označujeta konec zapisa.

- Neobvezni podatki se vstavijo med začetek in konec zapisa.

OCENA FINANČNIH POSLEDIC ZAKONODAJNEGA PREDLOGA

NASLOV PREDLOGA:

predlog Sklepa Sveta v zvezi s sklenitvijo novega protokola, ki določa ribolovne možnosti in finančni prispevek, predvidene v Sporazumu med Evropsko skupnostjo in Zvezo Komori o partnerstvu v ribiškem sektorju

OKVIR ABM/ABB (UPRAVLJANJE PRORAčUNA NA PODLAGI DEJAVNOSTI/OBLIKOVANJE PRORAčUNA NA PODLAGI DEJAVNOSTI)

11. Ribištvo in pomorske zadeve

1103. Mednarodno ribištvo in pomorsko pravo

PRORAČUNSKE VRSTICE

Proračunske vrstice:

110301: Mednarodni ribiški sporazumi

11010404: Mednarodni sporazumi o ribolovu – Odhodki za upravno poslovodenje

Trajanje ukrepa in finančni vpliv:

Protokol o sporazumu o ribolovu med Evropsko skupnostjo in Zvezo Komori preneha veljati 31. decembra 2010. Novi protokol se sklene za 3 leta z začetkom na dan sprejetja sklepa Sveta o podpisu in začasni uporabi navedenega protokola in po izteku veljavnega protokola (31. decembra 2010).

Protokol določa finančni prispevek, kategorije in pogoje za opravljanje ribolovnih dejavnosti plovil EU v ribolovnih conah Komorov.

POVZETEK SREDSTEV

Finančna sredstva

Povzetek odobritev za prevzem obveznosti (OPO) in odobritev plačil (OP)

v mio EUR (na pet decimalnih mest natančno)

Vrsta odhodkov | Oddelek | 2011 | 2012 | 2013 | Skupaj |

Odobritve za prevzem obveznosti (OPO) | 8.1 | a | Glej opombi [8] in [9] | 0,61525 | 0, 61525 | 0, 61525 | 1,84575 |

Odobritve plačil (OP) | b | Glej opombi 8 in 9 | 0,61525 | 0, 61525 | 0, 61525 | 1,84575 |

Tehnična in upravna pomoč (NS) | 8.2.4 | c | 0,01920 | 0,01920 | 0,05920 | 0,09760 |

Odobritve za prevzem obveznosti | a + c | Glej opombi 8 in 9 | 0,63445 | 0,63445 | 0,67450 | 1,94335 |

Odobritev plačil | b + c | Glej opombi 8 in 9 | 0,63445 | 0,63445 | 0,67450 | 1,94335 |

Človeški viri in z njimi povezani odhodki (NS) | 8.2.5 | d | 0,06710 | 0, 06710 | 0,06710 | 0,20130 |

Upravni stroški, ki niso vključeni v referenčni znesek, razen stroškov za človeške vire in z njimi povezanih stroškov | 8.2.6 | e | 0,02500 | 0,02500 | 0,02500 | 0,07500 |

OPO, vključno s stroški za človeške vire, SKUPAJ | a+ c+ d+ e | Glej opombi 8 in 9 | 0,72655 | 0,72655 | 0,76655 | 2,21965 |

OPO, vključno s stroški za človeške vire, SKUPAJ | b+ c+ d+ e | Glej opombi 8 in 9 | 0,72655 | 0,72655 | 0,76655 | 2,21965 |

Podrobnosti o sofinanciranju: ni sofinanciranja

v mio EUR (na pet decimalnih mest natančno)

Organ, ki sofinancira ukrep | 2011 | 2012 | 2013 | Skupaj |

f |

OPO SKUPAJ s sofinanciranjem | a + c + d + e + f | Cf. Glej opombi 8 in 9 | 0,72655 | 0,72655 | 0,76655 | 2,21965 |

Skladnost s finančnim načrtovanjem

X Predlog je skladen s sedanjim finančnim načrtovanjem.

( Predlog bo zahteval ponovno načrtovanje ustreznega razdelka v finančni perspektivi.

( Predlog lahko zahteva uporabo določb Medinstitucionalnega sporazuma[10] (tj. instrumenta prilagodljivosti ali spremembe finančne perspektive).

Finančni vpliv na prihodke

X Predlog nima finančnih posledic za prihodke.

( Predlog ima finančni vpliv – učinek na prihodke je naslednji:

Opomba: vse podrobnosti in pripombe glede metode izračuna učinka na prihodke je treba navesti v posebni prilogi.

v mio EUR (na pet decimalnih mest natančno)

Pred ukrepom [Leto n – 1] |

Proračunska vrstica | Prihodki | [Leto n] | Proračunska vrstica | Prihodki |

a) Prihodki, izraženi absolutno | a) Prihodki, izraženi absolutno |

b) Sprememba v prihodkih | ( | b) Sprememba v prihodkih |

(Navedejo se vse zadevne proračunske vrstice za prihodke, pri čemer se v preglednico doda ustrezno število vrstic, če gre za učinek na več kot eno proračunsko vrstico.)

EPDČ za človeške vire (vključno z uradniki, začasnim in zunanjim osebjem) – glej podrobnosti v točki 8.2.1

Letne potrebe | 2011 | 2012 | 2013 |

Število potrebnih človeških virov SKUPAJ | 0,85 | 0,85 | 0,85 |

ZNAČILNOSTI IN CILJI

Potreba, ki jo je treba kratkoročno ali dolgoročno kriti

Protokol k Sporazumu v ribiškem sektorju med Evropsko skupnostjo in Zvezo Komori preneha veljati 31. decembra 2010. Novi protokol naj bi zajel obdobje med 1. januarjem 2011 in 31. decembrom 2013 pod pogojem, da se postopek v zvezi s sprejetjem sklepa Sveta o začasni uporabi protokola, ki poteka sočasno s tem postopkom, zaključi pred iztekom veljavnosti sedanjega protokola, tj. 31. decembra 2010.

Glavni cilj novega protokola je okrepiti sodelovanje med EU in Zvezo Komori za spodbujanje razvoja trajnostne ribiške politike in preudarnega izkoriščanja ribolovnih virov v komorski ribolovni coni. Glavni elementi novega protokola so:

- Ribolovne možnosti : ribolov bo dovoljen 45 plovilom za ribolov tuna s potegalko in 25 plovilom za ribolov s parangalom z referenčno letno tonažo 4 850 ton po naslednjem načinu dodeljevanja (na podlagi načina dodeljevanja ribolovnih možnosti iz predhodnega protokola, zahtevkov držav članic in preteklih stopenj izkoriščanja po državah članicah in kategorijah):

( plovila za ribolov tuna s potegalko: Francija: 22, Španija: 22, Italija: 1

( plovila s parangalom: Španija: 12, Portugalska: 5, Francija: 8

- Letni finančni prispevek: 615 250 EUR;

- predplačila in pristojbine za lastnike plovil [11]: 35 EUR na tono tuna, ulovljenega v ribolovni coni Komorov. Predplačila znašajo 3 700 EUR letno na plovilo s potegalko in 2 200 EUR letno na plovilo s parangalom.

Dodana vrednost zaradi vključitve Evropske unije ter skladnost predloga z drugimi finančnimi instrumenti in možne sinergije

V zvezi z novim protokolom o partnerstvu v ribiškem sektorju velja poudariti, da bi se brez vključitve EU odprle možnosti za zasebne sporazume, ki ne bi zagotavljali trajnostnega ribolova. Evropska unija upa tudi, da bodo na podlagi tega protokola Komori še naprej učinkovito sodelovali z EU pri upravljanju ribolova v mednarodnih vodah na jugu Indijskega oceana v okviru regionalnih struktur, kot so Komisija za tune v Indijskem oceanu (IOTC), Komisija za ribištvo Jugozahodnega Indijskega ocena ( South-West Indian Ocean Fisheries Commission – SWIOFC) in Sporazum Južnega Indijskega oceana na področju ribištva ( Southern Indian Ocean Fisheries Agreement – SIOFA). Sredstva, predvidena v protokolu, bodo Komorom tudi omogočila okrepiti in izboljšati dejavno sodelovanje pri Regionalnem načrtu za spremljanje ribolova na jugozahodu Indijskega oceana, ki ga financira GD MARE, izvaja pa Komisija za Indijski ocean ( Indian Ocean Commission ).

Cilji in pričakovani rezultati predloga ter z njimi povezani kazalniki v okviru upravljanja na podlagi dejavnosti (ABM)

Pogajanja o ribiških sporazumih s tretjimi državami in njihova sklenitev so v skladu s splošnim ciljem ohranitve tradicionalnih ribolovnih dejavnosti ladjevja Evropske unije, vključno z ladjevjem za ribolov v oddaljenih vodah, in razvoja partnerskih odnosov za okrepitev trajnostnega izkoriščanja ribolovnih virov zunaj voda EU ob upoštevanju okoljskih, socialnih in gospodarskih vprašanj.

V okviru ABM se bodo uporabili naslednji kazalniki, da se zagotovi spremljanje izvajanja Sporazuma:

( spremljanje stopnje uporabe ribolovnih možnosti,

( zbiranje in analiza podatkov o ulovu ter komercialne vrednosti sporazuma,

( prispevek k zaposlovanju in dodani vrednosti v EU,

( prispevek k stabilizaciji trga EU,

( prispevek k splošnim ciljem zmanjšanja revščine na Komorih, vključno s prispevkom k zaposlovanju in razvoju infrastrukture ter podporo državnemu proračunu,

( številna strokovna srečanja in srečanja skupnih odborov.

Metoda izvedbe (okvirno)

X Centralizirano upravljanje

X Neposredno s strani Komisije

NADZOR IN OCENA

Sistem nadzora

Komisija (GD MARE v sodelovanju z delegacijo Evropske komisije na Mavriciju, Sejšelih in Komorih) bo zagotovila redno spremljanje izvajanja tega protokola, zlasti glede njegove uporabe s strani gospodarskih subjektov in glede podatkov o ulovu.

Ocena

Poglobljena ocena Protokola za obdobje 2005–2010 je bila opravljena in dokončana maja 2010 s pomočjo združenja neodvisnih svetovalcev, da bi se omogočil začetek pogajanj o novem protokolu.

Predhodna ocena

Ocena je zajela nekaj točk, ki so v interesu EU:

– Ker sporazum o ribolovu s Komori izpolnjuje potrebe ladjevja EU, bo lahko pripomogel k ohranjanju sposobnosti preživetja dejavnosti ribolova tuna, ki jo EU izvaja v Indijskem oceanu;

– Protokol k Sporazumu naj bi prispeval k sposobnosti preživetja evropskih panog, ker plovilom in panogam Evropske unije, ki so odvisne od njih, zagotavlja stabilno pravno okolje in srednjeročno razpoznavnost.

Kar zadeva interese Komorov v Sporazumu, so zaključki ocene naslednji:

- Sporazum v ribiškem sektorju bo lahko prispeval k okrepitvi institucionalnih zmogljivosti ribiškega sektorja z izboljšanjem raziskav, dejavnosti nadzora in spremljanja ter usposabljanja in sposobnosti preživetja sektorja priobalnega ribolova.

- Sporazum v ribiškem sektorju bo prav tako pomembno vplival na proračunsko in politično stabilnost države.

Sporazum poleg neposredne tržne vrednosti ulova za zadevna plovila prinaša naslednje koristi:

– zagotovljena delovna mesta na krovu ribiških plovil,

– multiplikacijski učinek za zaposlitev v pristaniščih, na ribjih tržnicah, v predelovalnih obratih, ladjedelnicah, storitvenih podjetjih itd.,

– odpiranje teh zaposlitvenih možnosti v regijah, v katerih ni drugih zaposlitvenih možnosti,

– prispevek k preskrbi EU z ribami.

– Dodana vrednost vključitve Evropske unije :

Sporazum z EU z omejevalnim normativnim okvirom za obe pogodbenici zagotavlja dobro upravljanje staleža rib, česar zasebni sporazumi ne zagotavljajo vedno.

Ribiški sporazum zagotavlja tudi delovna mesta za mornarje iz EU in tretjih držav. Ribiški sporazum prav tako zagotavlja znaten del sredstev za izvajanje sektorske ribiške politike na Komorih. Po zaslugi tega ribiškega sporazuma se bodo okrepile tudi dejavnosti spremljanja in nadzora.

– Tveganja in alternativne možnosti :

Uvedbo protokola o ribolovu spremlja določeno število tveganj, kot na primer: zneski, namenjeni financiranju sektorske ribiške politike, niso dodeljeni po dogovoru (nezadostno načrtovanje). Da bi se takšnim tveganjem izognili, je predviden okrepljen dialog o načrtovanju in izvajanju sektorske politike.

Predhodna ocena gospodarske vrednosti sporazuma in finančni prispevek EU

Finančni prispevek iz Protokola za obdobje 2011–2013 znaša 615 250 EUR na leto. Ta znesek sestavljata prispevek za dostop plovil EU do komorskih voda, ki znaša 315 250 EUR na leto ter ustreza referenčni tonaži 4 850 ton na leto, in prispevek za podporo razvoju ribiškega sektorja v višini 300 000 EUR na leto.

Finančni prispevek je po določbah dosedanjega protokola znašal 390 000 EUR na leto in so ga sestavljala le plačila za pravice do ribolova ne pa tudi podpora za razvoj sektorja. Zaradi dodatnih sredstev, namenjenih podpori ribiškega sektorja, je finančni prispevek, ki ga določa novi protokol, precej večji od prispevka v skladu z dosedanjim protokolom.

Dodatna sredstva so upravičena zaradi potrebe Zveze Komorov po oblikovanju trajnostne in odgovorne ribiške politike glede upravljanja stalaže in dobrega upravljanja sektorja.

Ukrepi, sprejeti po vmesni/naknadni oceni (na podlagi podobnih preteklih izkušenj)

Poročilo o oceni[12] navaja, da Sporazum pozitivno prispeva k prisotnosti plovil za ribolov tuna s potegalko, medtem ko je njegov vpliv na prisotnost plovil s parangalom zanemarljiv. Izkazalo se je, da je Sporazum pomembno prispeval k zagotovitvi varnega izvajanja dejavnosti ladjevja EU pri ribolovu tuna, čeprav se ulov lahko izvaja le nekaj mesecev v letu.

Ta priporočila so bila upoštevana v novem sporazumu, ki potrjuje omejitev izdaje dovoljenj za ribolov izključno na kategorijo tuna.

Za uporabo finančnega prispevka, namenjenega izvajanju pobud, sprejetih v okviru sektorske ribiške politike, kakor jo določi vlada Komorov, bo pripravljen večletni sektorski program v zvezi s to finančno podporo. Načrt bo oblikovan na podlagi tesnega in stalnega dialoga med pogodbenicama.

Oblika in pogostost prihodnjih ocen

V nadaljevanju raziskave, ki je bila končana maja 2010 (glej točki 6.2.1 in 6.2.3), se bo za zagotovitev trajnostnega ribolova v regiji pred vsakim podaljšanjem protokola vedno izvedla ocena gospodarskega, socialnega in okoljskega vpliva. Za izvedbo naknadne ocene bodo uporabljeni kazalniki iz točke 5.3.

UKREPI PROTI GOLJUFIJAM

Za uporabo finančnega prispevka, ki ga EU izplača na podlagi Sporazuma, je izključno pristojna zadevna tretja država.

Vendar si Komisija prizadeva za vzpostavitev trajnega političnega dialoga in sodelovanja, da se izboljša upravljanje Sporazuma in okrepi prispevek EU k trajnostnemu upravljanju virov.

Vsekakor pa za vsako plačilo, ki ga Komisija izvede na podlagi ribiškega sporazuma, veljajo običajna proračunska in finančna pravila ter postopki Komisije. To zlasti omogoča, da se v celoti določijo bančni računi tretjih držav, na katere se izplačajo zneski finančnih prispevkov.

PODROBNOSTI O SREDSTVIH

Cilji predloga z vidika stroškov financiranja

odobritve za prevzem obveznosti v mio EUR (na pet decimalnih mest natančno)

2011 | 2012 | 2013 | SKUPAJ |

Ukrep 1 |

Ukrep 2 |

2011 | 2012 | 2013 |

Uradniki ali začasno osebje[14] (11 01 01) | A*/AD | 0,25 | 0,25 | 0,25 |

B*, C*/AST | 0,3 | 0,3 | 0,3 |

Osebje, financirano[15] iz člena 11 01 02 |

Drugo osebje, financirano[16] iz člena 11 01 04 04 | 0,3 | 0,3 | 0,3 |

SKUPAJ | 0,85 | 0,85 | 0,85 |

Opis nalog, ki izhajajo iz ukrepa

- Pomagati pogajalcu pri pripravi in sklenitvi pogajanj v zvezi z ribiškimi sporazumi:

– udeležba pri pogajanjih s tretjimi državami za sklenitev ribiških sporazumov,

– priprava osnutkov poročil o oceni in zapiskov o pogajalski strategiji za pristojnega komisarja,

– predstavitev in zagovarjanje stališč Komisije v delovni skupini Sveta za zunanji ribolov,

– sodelovanje pri iskanju kompromisov z državami članicami in odražanje kompromisov v končnem besedilu sporazumov.

– Spremljanje izvajanja sporazumov:

– vsakodnevno spremljanje ribiških sporazumov,

– priprava in preverjanje obveznosti in plačil finančnega prispevka ter morebitnih dodatnih posebnih prispevkov,

– priprava rednega poročila o izvajanju sporazumov,

– ocena sporazumov: znanstveni in tehnični vidiki,

– priprava osnutka za predlog uredbe in sklepa Sveta ter sestava besedila sporazumov,

– sprožitev in spremljanje postopkov sprejetja.

– Tehnična pomoč:

– priprava stališča Komisije za skupne odbore.

– Medinstitucionalni odnosi:

– zastopati Komisijo v Svetu, Evropskem parlamentu in državah članicah v okviru pogajanj,

– pripraviti odgovore na ustna in pisna vprašanja Evropskega parlamenta.

– Posvetovanje in usklajevanje med službami:

– povezovanje z drugimi generalnimi direktorati glede pogajanj in spremljanja sporazumov;

– organizacija posvetovanj med službami in dajanje odgovorov.

– Ocena:

– sodelovanje pri posodabljanju ocene učinka;

– analiza doseženih ciljev in kazalnikov ocene.

Človeški viri – viri delovnih mest (po sistemizaciji)

(Pri navedbi več virov delovnih mest se navede število delovnih mest iz vsakega vira)

X Delovna mesta, trenutno dodeljena za upravljanje programa, ki se nadomesti ali podaljša

( Delovna mesta, ki so bila predhodno dodeljena v okviru izvajanja LSP/PPP za leto 2011

( Delovna mesta, potrebna v naslednjem postopku LSP/PPP

( Delovna mesta, ki bodo zapolnjena s prerazporeditvijo obstoječih človeških virov znotraj službe (notranja prerazporeditev)

( Delovna mesta, potrebna za leto n, ki niso predvidena pri izvajanju LSP/PPP za zadevno leto

Drugi upravni odhodki, ki jih referenčni znesek krije

(11 01 04/05 – Odhodki za upravno poslovodenje)

v EUR

Proračunska vrstica: 11010404 (številka in ime) | 2011 | 2012 | 2013 | SKUPAJ |

1. Tehnična in upravna pomoč (vključno s povezanimi stroški za osebje) |

Izvajalske agencije[17] |

Druga tehnična in upravna pomoč |

– notranja[18] | 19 200 | 19 200 | 19 200 | 57 600 |

– zunanja[19] | 40 000 | 40 000 |

Tehnična in upravna pomoč SKUPAJ | 19 200 | 19 200 | 59 200 | 97 600 |

8.2.5 Stroški financiranja človeških virov in z njimi povezani stroški, ki jih referenčni znesek ne krije

v EUR

Vrsta človeških virov | 2011 | 2012 | 2013 | SKUPAJ |

Uradniki in začasno osebje (11 01 01) | 67 100 | 67 100 | 67 100 | 201 300 |

Osebje, financirano iz člena XX 01 02 (pomožno osebje, napoteni nacionalni izvedenci, pogodbeno osebje itd.) (navesti proračunsko vrstico) |

Stroški za človeške vire in z njimi povezani stroški (ki jih referenčni znesek ne krije) SKUPAJ | 67 100 | 67 100 | 67 100 | 201 300 |

Izračun – Uradniki in pogodbeni uslužbenci

Po potrebi s sklicem na točko 8.2.1

– 1 AD = 122 000 EUR * 0,25 = 30 500 EUR

1 AST = 122 000 EUR * 0,15 = 18 300 EUR

1 AST = 122 000 EUR * 0,15 = 18 300 EUR

Vmesni seštevek: 67 100 EUR (0,0671 milijona EUR na leto)

[Stroški pogodbenih uslužbencev v delegaciji na Mavriciju, to je 64 000 EUR*0,3 = 19 200 EUR, so navedeni v točki 8.2.4, saj so del drugih upravnih odhodkov, vključenih v referenčnem znesku.]

Skupaj: 86 300 EUR na leto (0,0863 milijona EUR na leto)

Izračun – Osebje, financirano iz člena XX 01 02

Po potrebi s sklicem na točko 8.2.1

8.2.6 Drugi upravni odhodki, ki jih referenčni znesek ne krije

v EUR

2011 | 2012 | 2013 | SKUPAJ |

11 01 02 11 01 – Misije | 15 000 | 15 000 | 15 000 | 45 000 |

11 01 02 11 02 – Sestanki in konference | 10 000 | 10 000 | 10 000 | 30 000 |

XX 01 02 11 03 – Odbori[20] |

XX 01 02 11 04 – Študije in posvetovanja |

XX 01 02 11 05 – Informacijski sistemi |

2. Drugi odhodki za poslovodenje skupaj (XX 01 02 11) |

3. Drugi odhodki upravne narave (opredeliti, vključno s sklicem na proračunsko vrstico) |

Upravni odhodki, razen stroškov za človeške vire in z njimi povezanih stroškov (ki jih referenčni znesek NE krije), SKUPAJ | 25 000 | 25 000 | 25 000 | 75 000 |

[1] Sklep št. 9180/10 z dne 10. maja 2010.

[2] UL C , str.

[3] UL C, str.

[4] Uredba Sveta št. 1563/2006 z dne 6. oktobra 2006, UL L 290, 20.10.2006.

[5] UL C, str.

[6] Besedilo Protokola in sklep o njegovem podpisu sta bila objavljena v UL dne …

[7] Datum začetka veljavnosti Protokola bo v Uradnem listu Evropskih skupnosti objavil Generalni sekretariat Sveta.

[8] Finančni prispevek zajema: a) znesek za dostop do izključne gospodarske cone Komorov v višini 315 250 EUR letno, kar ustreza letni referenčni tonaži 4 850, in b) posebni znesek v višini 300 000 EUR letno za podporo izvajanju sektorske ribiške politike Komorov.Če skupni ulov plovil Evropske unije presega 4 850 ton letno, se skupni znesek letnega finančnega prispevka poveča za 65 EUR za vsako dodatno tono ulova.Vendar ta znesek ne sme presegati 630 500 EUR letno.

[9] V skladu s Protokolom se ribolovne možnosti lahko soglasno prilagodijo, če priporočila in resolucije, ki jih je sprejela komisija IOTC potrjujejo, da takšna prilagoditev zagotavlja trajnostno upravljanje ribolovnih virov Komorov. Vendar se lahko finančni prispevek poveča le v okviru proračunskih možnosti.

[10] Glej točki 19 in 24 Medinstitucionalnega sporazuma.

[11] Predplačila in pristojbine, ki jih plačajo lastniki plovil, ne vplivajo na proračun Evropske unije.

[12] Naknadna ocena Protokola 2005–2010 in predhodna ocena prihodnjega protokola.

[13] Kakor je opisan v oddelku 5.3.

[14] Teh stroškov referenčni znesek NE krije.

[15] Teh stroškov referenčni znesek NE krije.

[16] Te stroške referenčni znesek krije.

[17] S sklicevanjem na posebni zakonodajni finančni izkaz za zadevno(-e) izvajalsko(-e) agencijo(-e).

[18] Ta odhodek zadeva delovno mesto strokovnjaka na področju ribolova (pogodbeni uslužbenec), ki je v delegaciji EU v Mauriciju in se financira iz proračunske vrstice 11010404.

[19] Ta odhodek zadeva naknadno oceno protokola, glej točko 6.2.4.

[20] Opredeliti vrsto odbora in skupino, v katero spada.